Javier Mascherano

Javier Alejandro Mascherano (, ; lahir 8 Jun 1984) ialah pemain bola sepak profesional Argentina yang bermain sebagai pemain tengah atau pertahanan untuk kelab Hebei China Fortune dan pasukan kebangsaan Argentina.

Mascherano memulakan kariernya di River Plate. Dia memenangi trofi pertamanya pada musim 2003–04, memenangi Primera División Argentina. Dia berpindah ke kelab Brazil, Corinthians pada tahun 2005, memenangi Brazilian Série A dalam musim pertamanya. Mascherano berpindah ke Eropah, menyertai kelab Liga Perdana Inggeris, West Ham United. Walau bagaimanapun, pada permulaan tahun 2007, dia menyertai Liverpool secara pinjaman.

Dia merupakan naib juara Liga Juara-Juara UEFA semasa tempoh pinjamannya di Merseyside dan secara rasmi menyertai Liverpool pada bulan Februari 2008 dengan harga £18.7 juta. Selepas tiga tahun bermain untuk Liverpool, Mascherano menyertai FC Barcelona pada tahun 2010, bertukar posisinya daripada pemain tengah kepada pertahanan. Bersama Barcelona, dia memenangi La Liga dan Liga Juara-Juara UEFA dua kali serta Piala Kelab Dunia FIFA sekali.

Mascherano telah membuat lebih daripada 100 penampilan untuk pasukan kebangsaan Argentina, menjadikannya pemain kedua terbanyak membuat penampilan untuk negara itu selepas Javier Zanetti. Dia telah mewakili negara itu dalam Copa América pada tahun 2004, 2007, 2011 dan 2015, Piala Dunia FIFA pada tahun 2006, 2010 dan 2014, dan Sukan Olimpik pada tahun 2004 dan 2008.

Rujukan

Pautan luar

Profil rasmi FC Barcelona

Profil ESPN

Kelahiran 1984
Orang hidup
Pemain bola sepak Argentina
Pemain tengah (bola sepak)
Pemain Argentine Primera División
Pemain River Plate
Pemain Campeonato Brasileiro Série A
Pemain Sport Club Corinthians Paulista
Pemain Liga Perdana Inggeris
Pemain West Ham United F.C.
Pemain Liverpool F.C.
Pemain La Liga
Pemain FC Barcelona
Pemain Hebei China Fortune F.C.
Pemain Copa América 2004
Pemain Copa América 2007
Pemain Copa América 2011
Pemain Copa América 2015
Pemain Piala Dunia FIFA 2006
Pemain Piala Dunia FIFA 2010
Pemain Piala Dunia FIFA 2014
Pemain Piala Dunia FIFA 2018
Pemain bola sepak di Sukan Olimpik 2004
Pemain bola sepak di Sukan Olimpik 2008
Pemain pertahanan (bola sepak)